ଆଠଗଡ଼ ଏନ୍ଏସିର ସମସ୍ତ ୱାର୍ଡ ବାହ୍ୟ ଶୌଚମୁକ୍ତ\nଆଠଗଡ଼, ୨୮।୧୨(ସ୍ବ.ପ୍ର.): କଟକ ଆଠଗଡ ଏନ୍ଏସିର ସମସ୍ତ ୱାର୍ଡ ବାହ୍ୟ ଶୌଚମୁକ୍ତ ବୋଲି ଶୁକ୍ରବାର ଘୋଷଣା କରାଯାଇଛି। କେନ୍ଦ୍ରସରକାରଙ୍କ ସ୍ବଚ୍ଛ ଭାରତ ମିଶନ ଯୋଜନାରେ ପ୍ରତ୍ୟେକ ୱାର୍ଡରେ ପାଇଖାନା ନ ଥିବା ପରିବାରକୁ ପାଇଖାନା ନିର୍ମାଣ ନିମନ୍ତେ ସହାୟତା ପ୍ରଦାନ କରାଯାଇଛି।\nଆଠଗଡ଼ ଏନ୍ଏସିର ସମସ୍ତ ୱାର୍ଡ ବାହ୍ୟ ଶୌଚମୁକ୍ତ\t December 29th, 14:24 PM December 29th, 14:24 PM\nଆଠଗଡ଼, ୨୮।୧୨(ସ୍ବ.ପ୍ର.): କଟକ ଆଠଗଡ ଏନ୍ଏସିର ସମସ୍ତ ୱାର୍ଡ ବାହ୍ୟ ଶୌଚମୁକ୍ତ ବୋଲି ଶୁକ୍ରବାର ଘୋଷଣା କରାଯାଇଛି। କେନ୍ଦ୍ରସରକାରଙ୍କ ସ୍ବଚ୍ଛ ଭାରତ ମିଶନ ଯୋଜନାରେ ପ୍ରତ୍ୟେକ ୱାର୍ଡରେ ପାଇଖାନା ନ ଥିବା ପରିବାରକୁ ପାଇଖାନା ନିର୍ମାଣ ନିମନ୍ତେ ସହାୟତା ପ୍ରଦାନ କରାଯାଇଛି। ପୂର୍ବରୁ ୧୫ଟି ୱାର୍ଡରେ ଏହି ଯୋଜନା କାର୍ଯ୍ୟକାରୀ ହୋଇଥିବା ବେଳେ ୧, ୨ ଓ ୯ ନଂ. ୱାର୍ଡରେ ପାଇଖାନା ନ ଥିଲା। ବର୍ତ୍ତମାନ ଏହି ଓ୍ବାର୍ଡର ଅଧିବାସୀମାନେ ପାଇଖାନା ନିର୍ମାଣ କରିଥିବା ଏନ୍ଏସି ପକ୍ଷରୁ କୁହାଯାଇଛି। ସ୍ବଚ୍ଛ ଓଡ଼ିଶା ଯୋଜନାରେ ଆଠଗଡ଼ ଏନ୍ଏସି ଅଞ୍ଚଳ ଶତପ୍ରତିଶତ ବାହ୍ୟ ଶୌଚମୁକ୍ତ ଅଞ୍ଚଳ ବୋଲି ବିବେଚିତ ହୋଇଛି। ଶୁକ୍ରବାର ଏନ୍ଏସି କାର୍ଯ୍ୟାଳୟ ନିକଟ ବିଜୁ ପଟ୍ଟନାୟକ କଲ୍ୟାଣ ମଣ୍ଡପ ପରିସରରେ ଆୟୋଜିତ ସ୍ବତନ୍ତ୍ର ଉତ୍ସବରେ ବିଧାୟକ ରଣେନ୍ଦ୍ର ପ୍ରତାପ ସ୍ବାଇଁ ମୁଖ୍ୟଅତିଥି ଭାବେ ଯୋଗଦେବାର କାର୍ଯ୍ୟକ୍ରମ ରହିଥିଲା। ମାତ୍ର କାର୍ଯ୍ୟ ବ୍ୟସ୍ତତା ହେତୁ ସେ ଯୋଗ ଦେଇପାରି ନ ଥିଲେ ା ଅନ୍ୟମାନଙ୍କ ମଧ୍ୟରେ ସହରାଞ୍ଚଳ ଉନ୍ନୟନ ସଂସ୍ଥାର ପ୍ରକଳ୍ପ ନିର୍ଦ୍ଦେଶିକା ସୁମିତା ସରକାର, ଆଠଗଡ ଉପଖଣ୍ଡ ଚିକିତ୍ସାଳୟ ଅଧିକ୍ଷକ ଡାକ୍ତର ବିଜୟ କୁମାର ମିଶ୍ର, ପୂର୍ବତନ ନଗରପାଳ ସୁଚିତ୍ରା ସାହୁ, ପ୍ରମଥ ଚନ୍ଦ୍ର ମିଶ୍ର, ପୂର୍ବତନ ଉପାଧ୍ୟକ୍ଷ ଲଳିତ ମୋହନ ନାୟକ, ସାମାଜିକକର୍ମୀ ପ୍ରଦୀପ୍ତ କୁମାର ଦାସ, ଶିଶିର କୁମାର ମାନସିଂ ପ୍ରମୁଖ ଉପସ୍ଥିତ ଥିଲେ। ବିଭିନ୍ନ ବିଦ୍ୟାଳୟର ଛାତ୍ରୀଛାତ୍ର, ଅଧ୍ୟାପିକା, ଅଧ୍ୟାପକ ଓ ସ୍ବୟଂ ସହାୟକ ଗୋଷ୍ଠୀର ସଭ୍ୟାମାନେ ଉପସ୍ଥିତ ଥିଲେ। କାର୍ଯ୍ୟକ୍ରମରେ ନିର୍ବାହୀ ଅଧିକାରୀ ସତ୍ୟରଞ୍ଜନ ପଣ୍ଡା ଅଧ୍ୟକ୍ଷତା କରିଥିବା ବେଳେ ଏନ୍ଏସି କର୍ମଚାରୀ ନିରଞ୍ଜନ ଦାସ, ପ୍ରଭାତ ଚନ୍ଦ୍ର ବାରିକ, ଦିଲ୍ଲୀପ କୁମାର ବାରିକ, ଶୁଶାନ୍ତ କୁମାର ବେହେରା, ରଘୁନାଥ ମହାନ୍ତି ଓ ଅନ୍ୟ କର୍ମଚାରୀମାନେ କାର୍ଯ୍ୟକ୍ରମ ପରିଚାଳନା କରିଥିଲେ।
